पाएं अपने शहर की ताज़ा ख़बरें और फ्री ई-पेपरडाउनलोड करें
जिले के दूनी थाना क्षेत्र के जयपुर कोटा फोरलेन स्थित बंथली बाईपास पर सोमवार सुबह एक कैंपर अनियंत्रित होकर डिवाइडर से टकराकर पुलिया की दीवार तोड़ते हुए पलट गई। हादसे में कैंपर सवार एक युवक की मौके पर ही मौत हो गई। जबकि, चालक गंभीर रूप से घायल हो गया। घायल को दूनी में प्राथमिक उपचार के बाद टोंक रैफर कर दिया गया। घटना सोमवार अल सुबह की है। हादसे का कारण चालक को झपकी आना माना जा रहा है।
सहायक थाना प्रभारी भवानी शंकर चौधरी ने बताया कि पिलानी (झुंझूनु) निवासी किशन लाल मेघवाल (28) व प्रभु दयाल मेघवाल कोटा में सीसीटीवी कैमरा लगाने के सर्वे का कार्य करने गए थे। ये दो अन्य युवकों के साथ कार्य कैंपर वाहन में जयपुर के लिए रवाना हुए। वाहन प्रभु मेघवाल चला रहा था। अल सुबह 5 बजे बंथली बाईपस के पास कैंपर असंतुलित होकर डिवाइडर से टकराकर छोटी पुलिया की दीवार को तोड़ते हुए पलट गई।
जिससे किशन लाल व प्रभु घायल हो गए।वाहन में रखा सीसीटीवी लगाने का सामान भी सड़क पर बिखर गया। हादसे का पता चलते ही आसपास से लोग तुरंत गाड़ी के पास पहुंचे और पुलिस को सूचना दी गई। पुलिस मौके पर पहुंची। जहां देखा कि किशनलाल की मौत हो चुकी थी। प्रभु घायल था। जबकि दो अन्य साथियों कर कोई चोट नहीं आई। एंबुलेंस से घायल व मृतक को दूनी अस्पताल ले गए। घायल काे प्राथमिक उपचार के बाद टोंक रैफर कर दिया।
दूनी प्रभारी नाहर सिंह मीना ने मृतक व घायल के परिजनों को हादसे की सूचना दी। परिजनों के पहुंचने के बाद मृतक का पोस्टमार्टम किया गया। मृतक के जीजा महेंद्र मेघवाल की ओर से रिपोर्ट लेकर दुर्घटना का मामला दर्ज किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn